《思范堂落成与永郡诸君宴集周迁安学博即席赋诗依韵答之》
清代·杨翰

对酒谈兵动四筵，解牛早已目无全。乾坤牢落悲时事，山水幽深忆昔贤。

五夜风霜曾草檄，三春花月好飞笺。于今越石雄心退，鞭影甘输祖逖先。

作者简介：直隶宛平人，字海琴，号樗盦，别号息柯居士。道光二十五年进士。咸丰间官至湖南辰沅永靖兵备道。善画山水，工书法，喜考据。蓄书盈万卷、金石文字千种。有《粤西得碑记》、《袌遗草堂集》。